nibzard/narodne-novine-full-text-markdown huggingface dataset:
### NN 145/2024 (13.12.2024.), Zakon o izmjenama i dopuni Zakona o reviziji

HRVATSKI SABOR

2373

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O REVIZIJI

Proglašavam Zakon o izmjenama i dopuni Zakona o reviziji, koji je Hrvatski sabor donio na sjednici 6. prosinca 2024. godine.

Klasa: 011-02/24-02/78
 Urbroj: 71-10-01/1-24-2
 Zagreb, 11. prosinca 2024.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNI ZAKONA O REVIZIJI

Članak 1.

U Zakonu o reviziji (»Narodne novine«, br. 127/17., 27/24. i 85/24.) u članku 95. stavku 1. u uvodnoj rečenici riječi: »iz članka 94. stavka 1. točke 9. ovoga Zakona« zamjenjuju se riječima: »iz članka 94. stavka 1. točke 10. ovoga Zakona«.

U točki 2. na kraju rečenice briše se točka i dodaje se točka 3. koja glasi:

»3. ovlašteni revizor na bilo koji način onemogućuje provođenje nadzora osiguranja kvalitete rada.«.

Članak 2.

U Zakonu o izmjenama i dopunama Zakona o reviziji (»Narodne novine«, br. 27/24.) u članku 46. stavci 1. i 2. mijenjaju se i glase:

»(1) Ovlaštenim revizorima kojima neprekinuto trogodišnje razdoblje stalnog stručnog usavršavanja završava do 31. prosinca 2025. novo trogodišnje razdoblje započet će 1. siječnja 2026.

(2) Ovlaštenim revizorima kojima neprekinuto trogodišnje razdoblje stalnog stručnog usavršavanja završava nakon 31. prosinca 2025. novo trogodišnje razdoblje započet će 1. siječnja 2026., a ukupan broj sati stalnog stručnog usavršavanja za prethodno neprekinuto razdoblje od tri godine proporcionalno će se smanjiti u skladu s člankom 14., koji je izmijenjen člankom 8. ovoga Zakona.«.

Članak 3.

U Zakonu o izmjenama i dopunama Zakona o reviziji (»Narodne novine«, br. 85/24.) u članku 80. stavku 2. riječi: »1. siječnja 2025.« zamjenjuju se riječima: »1. siječnja 2026.«.

PRIJELAZNE I ZAVRŠNE ODREDBE

Stalno stručno usavršavanje u području zakonske revizije i drugih revizorskih usluga

Članak 4.

Za ovlaštene revizore kojima neprekinuto trogodišnje razdoblje stalnog stručnog usavršavanja započeto prema Zakonu o reviziji (»Narodne novine«, br. 127/17., 27/24. i 85/24.) završava do 31. prosinca 2024. obveza stalnog stručnog usavršavanja u području zakonske revizije i drugih revizorskih usluga u 2025. godini provodit će se prema odredbama Zakona o reviziji (»Narodne novine«, br. 127/17., 27/24. i 85/24.) i Pravilnika o stalnom stručnom usavršavanju ovlaštenih revizora (»Narodne novine« br. 104/18. i 144/20.).

Stupanje na snagu

Članak 5.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-02/24-01/127
 Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 145/2024 (13.12.2024.), Zakon o izmjenama i dopuni Zakona o računovodstvu

HRVATSKI SABOR

2372

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O RAČUNOVODSTVU

Proglašavam Zakon o izmjenama i dopuni Zakona o računovodstvu, koji je Hrvatski sabor donio na sjednici 6. prosinca 2024. godine.

Klasa: 011-02/24-02/77
 Urbroj: 71-10-01/1-24-2
 Zagreb, 11. prosinca 2024.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNI ZAKONA O RAČUNOVODSTVU

Članak 1.

U Zakonu o računovodstvu (»Narodne novine«, br. 85/24.) u članku 2. stavku 1. točki 7. zarez iza riječi: »20. 12. 2023.« i riječi: »u daljnjem tekstu: Direktiva (EU) 2022/2464« brišu se.

Članak 2.

Iza članka 6. dodaje se naslov iznad članka i članak 6.a koji glase:

»Postupanje u slučaju promjene pokazatelja razvrstavanja tijekom poslovne godine

Članak 6.a

(1) Ako se tijekom poslovne godine promijene pokazatelji za razvrstavanje iz članaka 5. i 6. ovoga Zakona koji utječu na primjenu standarda financijskog izvještavanja te na sastavljanje godišnjih financijskih izvještaja i godišnjih konsolidiranih financijskih izvještaja, za poslovnu godinu koja počinje na dan stupanja na snagu takvih promjena ili ranije primjenjuju se standardi financijskog izvještavanja čija je primjena bila određena na osnovi pokazatelja za razvrstavanje koji su bili na snazi na dan koji neposredno prethodi prvom danu te poslovne godine, osim ako ovim Zakonom ili drugim propisima nije određeno drukčije.

(2) Ako se tijekom poslovne godine promijene pokazatelji za razvrstavanje iz članaka 5. i 6. ovoga Zakona koji utječu na obvezu izvještavanja o održivosti iz članaka 29. i 32. ovoga Zakona, za poslovnu godinu koja počinje na dan stupanja na snagu takvih promjena ili ranije obveznici izvještavanja o održivosti određuju se na osnovi pokazatelja za razvrstavanje koji su bili na snazi na dan koji neposredno prethodi prvom danu te poslovne godine, osim ako ovim Zakonom ili drugim propisima nije određeno drukčije.«.

Članak 3.

U članku 29. stavku 4. točki 6. podtočki b) riječi: »dužne pažnje« zamjenjuju se riječima: »dubinske analize«.

Članak 4.

U članku 32. stavku 3. točki 6. podtočki b) riječi: »dužne pažnje« zamjenjuju se riječima: »dubinske analize«.

PRIJELAZNA I ZAVRŠNA ODREDBA

Članak 5.

Ako su u poslovnoj godini koja nije završila do stupanja na snagu Zakona o računovodstvu (»Narodne novine«, br. 85/24.) promjene u pokazateljima za razvrstavanje nastale do stupanja na snagu ovoga Zakona, primjenjuje se članak 2. ovoga Zakona.

Članak 6.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-02/24-01/128
 Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 145/2024 (13.12.2024.), Odluka o najvišem postotku naknade depozitaru za 2025. godinu

HRVATSKA AGENCIJA ZA NADZOR FINANCIJSKIH USLUGA

2409

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te primjenom odredbe članka 191. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18, 58/20 i 156/23), Hrvatska agencija za nadzor financijskih usluga na sjednici Upravnog vijeća održanoj 10. prosinca 2024. godine donosi

ODLUKU

O NAJVIŠEM POSTOTKU NAKNADE DEPOZITARU ZA 2025. GODINU

Članak 1.

Depozitar za poslove depozitara iz članka 172. Zakona o obvez­nim mirovinskim fondovima (»Narodne novine« br. 19/14, 93/15, 64/18, 115/18, 58/20 i 156/23) u 2025. godini ima pravo na naknadu od najviše 0,018 % od prosječne godišnje neto vrijednosti imovine mirovinskog fonda.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/24-03/08

Urbroj: 326-01-40-41-24-1

Zagreb, 10. prosinca 2024.

Predsjednik
 Upravnog vijeća
 dr. sc. Ante Žigman, v. r.
### NN 145/2024 (13.12.2024.), Pravilnik o osnovici za izračun i način naplate naknade za upravljanje imovinom

HRVATSKA AGENCIJA ZA NADZOR FINANCIJSKIH USLUGA

2407

Na temelju članka 84. stavka 7. Zakona o mirovinskim osiguravajućim društvima (»Narodne novine«, broj 22/14, 29/18, 115/18 i 156/23) Hrvatska agencija za nadzor financijskih usluga na sjednici Upravnog vijeća, održanoj 10. prosinca 2024. godine donosi

PRAVILNIK

O OSNOVICI ZA IZRAČUN I NAČIN NAPLATE NAKNADE ZA UPRAVLJANJE IMOVINOM

Članak 1.

Ovim Pravilnikom propisuje se osnovica za izračun i način naplate sljedećih naknada:

– naknade za upravljanje imovinom za pokriće tehničkih pričuva i

– naknade za upravljanje imovinom za pokriće interventnih pričuva

koje naknade mirovinsko osiguravajuće društvo (dalje u tekstu: Društvo) ima pravo naplatiti.

Članak 2.

(1) U skladu s člankom 84. stavkom 5. Zakona o mirovinskim osiguravajućim društvima (»Narodne novine«, broj 22/14, 29/18, 115/18 i 156/23, dalje u tekstu: Zakon), Društvo ima pravo na naknadu za upravljanje imovinom za pokriće tehničkih pričuva.

(2) Naknada za upravljanje iz stavka 1. ovoga članka obračunava se u skladu s učestalosti vrednovanja imovine, na osnovicu koju čini ukupna imovina za pokriće tehničkih pričuva umanjena za iznos financijskih obveza Društva s osnove ulaganja imovine za pokriće tehničkih pričuva, a isplaćuje se jednom mjesečno, do kraja mjeseca za prethodni mjesec.

(3) Naknada iz stavka 2. ovoga članka izračunava se na utvrđenu osnovicu primjenom propisanih pojedinačnih koeficijenata godišnjih stopa iz članaka 84. stavka 5. Zakona.

(4) U skladu s člankom 84. stavkom 6. Zakona, Društvo ima pravo na naknadu za upravljanje imovinom za pokriće interventnih pričuva iz članka 81.a Zakona.

(5) Naknada za upravljanje iz stavka 4. ovoga članka obračunava se u skladu s učestalosti vrednovanja imovine, na osnovicu koju čini ukupna imovina za pokriće interventnih pričuva umanjena za iznos financijskih obveza s osnove ulaganja imovine za pokriće interventnih pričuva, a isplaćuje se jednom mjesečno, do kraja mjeseca za prethodni mjesec.

(6) Naknada iz stavka 4. ovoga članka izračunava se na utvrđenu osnovicu primjenom propisanih pojedinačnih koeficijenata godišnjih stopa iz članaka 84. stavka 6. Zakona.

Članak 3.

(1) Ovaj Pravilnik stupa na snagu osmoga dana od dana objave u »Narodnim novinama«.

(2) Stupanjem na snagu ovog Pravilnika prestaje važiti Pravilnik o osnovici za izračun i način naplate naknade za upravljanje imovinom (»Narodne novine« broj 116/19).

Klasa: 011-01/24-11/01

Urbroj: 326-01-70-72-24-10

Zagreb, 10. prosinca 2024.

Predsjednik
 Upravnog vijeća
 dr. sc. Ante Žigman, v. r.
### NN 145/2024 (13.12.2024.), Pravilnik o izmjeni Pravilnika o provedbi intervencije 73.13. » Potpora javnoj infrastrukturi u ruralnim područjima« i intervencije 74.01. »Potpora za sustave javnog navodnjavanja« iz Strateškog plana Zajedničke poljoprivredne politike Republike Hrvatske 2023. – 2027.

MINISTARSTVO POLJOPRIVREDE, ŠUMARSTVA I RIBARSTVA

2385

Na temelju članka 8.a stavka 23. Zakona o poljoprivredi (»Narodne novine«, br. 118/18, 42/20, 127/20 – Odluka Ustavnog suda Republike Hrvatske, 52/21 i 152/22) ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O PROVEDBI INTERVENCIJE 73.13. »POTPORA JAVNOJ INFRASTRUKTURI U RURALNIM PODRUČJIMA« I INTERVENCIJE 74.01. »POTPORA ZA SUSTAVE JAVNOG NAVODNJAVANJA« IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023. – 2027.

Članak 1.

U Pravilniku o provedbi intervencije 73.13. »Potpora javnoj infrastrukturi u ruralnim područjima« i intervencije 74.01. »Potpora za sustave javnog navodnjavanja« iz Strateškog plana Zajedničke poljoprivredne politike Republike Hrvatske 2023. – 2027. (»Narodne novine«, broj 152/23, 13/24 i 136/24) u Prilogu 3 – Kriteriji odabira za intervenciju 74.01. Potpora za sustave javnog navodnjavanja u odlomku Kriterij odabira »Aridnost poljoprivrednih površina u obuhvatu sustava javnog navodnjavanja« rečenica »Utvrđuje se temeljem podataka iz »Novelacije nacionalnog projekta navodnjavanja i gospodarenja poljoprivrednim zemljištem i vodama (NAPNAV)«, to jest prema Karti prirodnog ograničenja od suše u vegetacijskom razdoblju« mijenja se i glasi:

»Utvrđuje se temeljem podataka iz Karte prirodnog ograničenja od suše u vegetacijskom razdoblju. Korisnik može ostvariti 6 bodova na ovom kriteriju odabira ako se prema Karti prirodnog ograničenja od suše u vegetacijskom razdoblju obuhvat sustava nalazi na području na kojem je indeks suše (IS) jednak ili manji od 0,5 (IS ≤ 0,5) tijekom 7 godina ili više.

KARTA PRIRODNOG OGRANIČENJA OD SUŠE U VEGETACIJSKOM RAZDOBLJU

![](/files/_web/sluzbeni-dio/2024/133161/images/12300.jpg)
«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/104
 Urbroj: 525-07/305-24-20
 Zagreb, 6. prosinca 2024.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 145/2024 (13.12.2024.), Rješenje kojim se Klinika za tumore Kliničkog bolničkog centra Sestre milosrdnice određuje »Referentnim centrom Ministarstva zdravstva za multidisciplinarno liječenje raka rektuma«

MINISTARSTVO ZDRAVSTVA

2389

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517 na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Klinika za tumore Kliničkog bolničkog centra Sestre milosrdnice »Referentnim centrom Ministarstva zdravstva za multidisciplinarno liječenje raka rektuma«.

2. Naziv »Referentni centar Ministarstva zdravstva za multidisciplinarno liječenje raka rektuma« dodjeljuje se na vrijeme od pet godina.

Klasa: UP/I-510-01/22-01/06

Urbroj: 534-07-2-2/4-24-16

Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Rješenje kojim se Klinika za dermatovenerologiju Kliničkog bolničkog centra Zagreb određuje »Referentnim centrom Ministarstva zdravstva za fotodermatologiju«

MINISTARSTVO ZDRAVSTVA

2390

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Klinika za dermatovenerologiju Kliničkog bolničkog centra Zagreb »Referentnim centrom Ministarstva zdravstva za fotodermatologiju«.

2. Naziv »Referentni centar Ministarstva zdravstva za fotodermatologiju« dodjeljuje se na vrijeme od pet godina.

Klasa: UP/I-510-01/23-01/32
 Urbroj: 534-07-2-2/4-24-11
 Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Rješenje kojim se Nastavni zavod za javno zdravstvo »Dr. Andrija Štampar« određuje »Referentnim centrom Ministarstva zdravstva za analize zdravstvene ispravnosti hrane«

Ministarstvo zdravstva

2388

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Nastavnog zavoda za javno zdravstvo »Dr. Andrija Štampar«, sa sjedištem u Zagrebu, Mirogojska cesta 16, OIB: 33392005961 na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Nastavni zavod za javno zdravstvo »Dr. Andrija Štampar« »Referentnim centrom Ministarstva zdravstva za analize zdravstvene ispravnosti hrane«.

2. Naziv »Referentni centar Ministarstva zdravstva za analize zdravstvene ispravnosti hrane« dodjeljuje se na vrijeme od pet godina.

Klasa: UP/I-510-01/21-01/15

Urbroj: 534-07-2-2/4-24-22

Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Rješenje kojim se Klinički zavod za kemiju Kliničkog bolničkog centra Sestre milosrdnice određuje »Referentnim centrom Ministarstva zdravstva za medicinsko-laboratorijsku dijagnostiku hitnih stanja«

MINISTARSTVO ZDRAVSTVA

2394

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517 na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Klinički zavod za kemiju Kliničkog bolničkog centra Sestre milosrdnice »Referentnim centrom Ministarstva zdravstva za medicinsko-laboratorijsku dijagnostiku hitnih stanja«.

2. Naziv »Referentni centar Ministarstva zdravstva za medicinsko-laboratorijsku dijagnostiku hitnih stanja« dodjeljuje se na vrijeme od pet godina.

Klasa: UP/I-510-01/24-01/07

Urbroj: 534-07-2-2/4-24-10

Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Rješenje kojim se Zavod za gastroenterologiju, hepatologiju i kliničku prehranu Klinike za unutarnje bolesti Kliničke bolnice Dubrava određuje »Referentnim centrom Ministarstva zdravstva za portalnu hipertenziju«

MINISTARSTVO ZDRAVSTVA

2396

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničke bolnice Dubrava, sa sjedištem u Zagrebu, Avenija Gojka Šuška 6, OIB: 32206148371 na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Zavod za gastroenterologiju, hepatologiju i kliničku prehranu Klinike za unutarnje bolesti Kliničke bolnice Dubrava »Referentnim centrom Ministarstva zdravstva za portalnu hipertenziju«.

2. Naziv »Referentni centar Ministarstva zdravstva za portalnu hipertenziju« dodjeljuje se na vrijeme od pet godina.

Klasa: UP/I-510-01/24-01/09

Urbroj: 534-07-2-2/4-24-11

Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Rješenje kojim se Odjel za medicinsku dijagnostiku i rehabilitaciju slušanja i govora Poliklinike za rehabilitaciju slušanja i govora SUVAG određuje »Referentnim centrom Ministarstva zdravstva za dijagnostiku i rehabilitaciju oštećenja sluha«

MINISTARSTVO ZDRAVSTVA

2398

Ministarstvo zdravstva, OIB: 88362248492, na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Poliklinike za rehabilitaciju slušanja i govora SUVAG (u daljnjem tekstu: Poliklinika SUVAG) sa sjedištem u Zagrebu, Ulica Ljudevita Posavskog 10, OIB: 88696689887, na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Odjel za medicinsku dijagnostiku i rehabilitaciju slušanja i govora Poliklinike za rehabilitaciju slušanja i govora SUVAG »Referentnim centrom Ministarstva zdravstva za dijagnostiku i rehabilitaciju oštećenja sluha«.

2. Naziv »Referentni centar Ministarstva zdravstva za dijagnostiku i rehabilitaciju oštećenja sluha« dodjeljuje se na pet godina.

Klasa: UP/I-510-01/24-01/16

Urbroj: 534-07-2-2/4-24-10

Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Rješenje kojim se Odjel za medicinsku dijagnostiku i rehabilitaciju slušanja i govora Poliklinike za rehabilitaciju slušanja i govora SUVAG određuje »Referentnim centrom ministarstva zdravstva za primjenu verbotonalne metode u logopediji

MINISTARSTVO ZDRAVSTVA

2397

Ministarstvo zdravstva, OIB: 88362248492, na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Poliklinike za rehabilitaciju slušanja i govora SUVAG (u daljnjem tekstu: Poliklinika SUVAG) sa sjedištem u Zagrebu, Ulica Ljudevita Posavskog 10, OIB: 88696689887, na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Odjel za medicinsku dijagnostiku i rehabilitaciju slušanja i govora Poliklinike za rehabilitaciju slušanja i govora SUVAG »Referentnim centrom Ministarstva zdravstva za primjenu verbotonalne metode u logopediji«.

2. Naziv »Referentni centar Ministarstva zdravstva za primjenu verbotonalne metode u logopediji« dodjeljuje se na pet godina.

Klasa: UP/I-510-01/24-01/11

Urbroj: 534-07-2-2/4-24-10

Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Rješenje kojim se Klinika za psihijatriju Kliničkog bolničkog centra Zagreb određuje »Referentnim centrom Ministarstva zdravstva za racionalnu psihofarmakoterapiju i druge biološke metode liječenja u psihijatriji«

MINISTARSTVO ZDRAVSTVA

2391

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Klinika za psihijatriju Kliničkog bolničkog centra Zagreb »Referentnim centrom Ministarstva zdravstva za racionalnu psihofarmakoterapiju i druge biološke metode liječenja u psihijatriji«.

2. Naziv »Referentni centar Ministarstva zdravstva za racionalnu psihofarmakoterapiju i druge biološke metode liječenja u psihijatriji« dodjeljuje se na vrijeme od pet godina.

Klasa: UP/I-510-01/24-01/02
 Urbroj: 534-07-2-2/4-24-9
 Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Rješenje kojim se Klinika za očne bolesti Kliničkog bolničkog centra Sestre milosrdnice određuje »Referentnim centrom Ministarstva zdravstva za glaukom«

MINISTARSTVO ZDRAVSTVA

2392

Ministarstvo zdravstva, OIB: 88362248492, na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517, na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Klinika za očne bolesti Kliničkog bolničkog centra Sestre milosrdnice »Referentnim centrom Ministarstva zdravstva za glaukom«.

2. Naziv »Referentni centar Ministarstva zdravstva za glaukom« dodjeljuje se na pet godina.

Klasa: UP/I-510-01/24-01/03
 Urbroj: 534-07-2-2/4-24-11
 Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Rješenje kojim se Klinika za neurologiju Kliničkog bolničkog centra Zagreb određuje »Referentnim centrom Ministarstva zdravstva za kriptogeni moždani udar«

MINISTARSTVO ZDRAVSTVA

2393

Ministarstvo zdravstva, OIB: 88362248492, na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342, na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Klinika za neurologiju Kliničkog bolničkog centra Zagreb »Referentnim centrom Ministarstva zdravstva za kriptogeni moždani udar«.

2. Naziv »Referentni centar Ministarstva zdravstva za kriptogeni moždani udar« dodjeljuje se na pet godina.

Klasa: UP/I-510-01/24-01/06

Urbroj: 534-07-2-2/4-24-10

Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Rješenje kojim se Zavod za endokrinologiju Klinike za unutarnje bolesti Kliničkog bolničkog centra Zagreb određuje »Referentnim centrom Ministarstva zdravstva za metaboličke bolesti kostiju«

MINISTARSTVO ZDRAVSTVA

2395

Ministarstvo zdravstva, OIB: 88362248492, na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342, na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Zavod za endokrinologiju Klinike za unutarnje bolesti Kliničkog bolničkog centra Zagreb »Referentnim centrom Ministarstva zdravstva za metaboličke bolesti kostiju«.

2. Naziv »Referentni centar Ministarstva zdravstva za metaboličke bolesti kostiju« dodjeljuje se na pet godina.

Klasa: UP/I-510-01/24-01/08

Urbroj: 534-07-2-2/4-24-10

Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 145/2024 (13.12.2024.), Odluka o iznosu tarifnih stavki za prijenos električne energije

Hrvatska energetska regulatorna agencija

2403

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 112. stavka 1. točke 1. podtočke 2. Zakona o tržištu električne energije (»Narodne novine«, broj 111/21 i 83/23), Hrvatska energetska regulatorna agencija je na sjednici Upravnog vijeća održanoj 9. i 12. prosinca 2024. godine donijela

ODLUKU

O IZNOSU TARIFNIH STAVKI ZA PRIJENOS ELEKTRIČNE ENERGIJE

I.

Tarifne stavke za prijenos električne energije prema Metodologiji za određivanje iznosa tarifnih stavki za prijenos električne energije (»Narodne novine«, broj 84/22), za energetski subjekt Hrvatski operator prijenosnog sustava d.d. Kupska 4, Zagreb, od 1. siječnja 2025. iznose kako slijedi:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kategorija | | Tarifni model | Oznaka tarifnog modela tm | Tarifni element | | | | | | |
| Radna energija | | | Obračunska vršna radna snaga | Obračunska priključna radna snaga | Prekomjerna jalova energija | Naknada za obračunsko mjerno |
| JT | VT | NT |
| EUR/kWh | EUR/kWh | EUR/kWh | EUR/kW | EUR/kW | EUR/kvarh | EUR/mjesec |
| Poduzetništvo potrošnja | Vrlo visoki napon – 400 kV | Ljubičasti | 0 | – | 0,005946 | 0,002972 | 0,521 | – | 0,023784 | 10,108 |
| Visoki napon | Bijeli | 1 | – | 0,005946 | 0,002972 | 2,081 | – | 0,023784 | 10,108 |
| Srednji napon | Bijeli | 2 | – | 0,005946 | 0,002972 | 2,081 | – | – | – |
| Niski napon | Crveni | 3 | – | 0,007432 | 0,002972 | 2,155 | – | – | – |
| Bijeli | 4 | – | 0,019324 | 0,007432 | – | – | – | – |
| Plavi | 5 | 0,013378 | – | – | – | – | – | – |
| Žuti (javna rasvjeta) | 6 | 0,008919 | – | – | – | – | – | – |
| Kućanstvo potrošnja | Niski napon | Crveni | 7 | – | 0,007432 | 0,002972 | 2,155 | – | – | – |
| Bijeli | 8 | – | 0,019324 | 0,007432 | – | – | – | – |
| Plavi | 9 | 0,013378 | – | – | – | – | – | – |
| Crni | 10 | 0,007432 | – | – | – | – | – | – |
| Proizvođači na prijenosu | | | 11 | – | – | – | – | – | – | – |

II.

Danom stupanja na snagu ove Odluke prestaju se primjenjivati iznosi tarifnih stavki za prijenos električne energije određeni Odlukom o iznosu tarifnih stavki za prijenos električne energije (»Narodne novine«, broj 27/24).

III.

Ova Odluka objavit će se u »Narodnim novinama«, a stupa na snagu 1. siječnja 2025. godine.

Klasa: 391-35/24-01/20
 Urbroj: 371-06-24-17
 Zagreb, 12. prosinca 2024.

Zamjenik
 predsjednika Upravnog vijeća
 mr. sc. Željko Vrban, v. r.
### NN 145/2024 (13.12.2024.), Odluka o iznosu tarifnih stavki za distribuciju električne energije

HRVATSKA ENERGETSKA REGULATORNA AGENCIJA

2404

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 112. stavka 1. točke 1. podtočke 3. Zakona o tržištu električne energije (»Narodne novine«, broj 111/21 i 83/23), Hrvatska energetska regulatorna agencija je na sjednici Upravnog vijeća održanoj 9. i 12. prosinca 2024. godine donijela

ODLUKU

O IZNOSU TARIFNIH STAVKI ZA DISTRIBUCIJU ELEKTRIČNE ENERGIJE

I.

Tarifne stavke za distribuciju električne energije prema Metodologiji za određivanje iznosa tarifnih stavki za distribuciju električne energije (»Narodne novine«, broj 84/22), za energetski subjekt HEP – Operator distribucijskog sustava d.o.o., Ulica grada Vukovara 37, Zagreb, od 1. siječnja 2025. iznose kako slijedi:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kategorija | | Tarifni model | Oznaka tarifnog modela tm | Tarifni element | | | | | | |
| Radna energija | | | Obračunska vršna radna snaga | Obračunska priključna radna snaga | Prekomjerna jalova energija | Naknada za obračunsko mjerno |
| JT | VT | NT |
| EUR/kWh | EUR/kWh | EUR/kWh | EUR/kW | EUR/kW | EUR/kvarh | EUR/mjesec |
| Poduzetništvo potrošnja | Srednji napon | Bijeli | 2 | – | 0,014865 | 0,007432 | 1,784 | – | 0,023784 | 9,811 |
| Niski napon | Crveni | 3 | – | 0,025270 | 0,011892 | 3,642 | – | 0,023784 | 6,139 |
| Bijeli | 4 | – | 0,038649 | 0,017838 | – | – | 0,023784 | 6,139 |
| Plavi | 5 | 0,032703 | – | – | – | – | 0,023784 | 6,139 |
| Žuti (javna rasvjeta) | 6 | 0,026757 | – | – | – | – | – | 2,297 |
| Kućanstvo potrošnja | Niski napon | Crveni | 7 | – | 0,025270 | 0,011892 | 3,642 | – | – | 6,139 |
| Bijeli | 8 | – | 0,038649 | 0,017838 | – | – | – | 1,724 |
| Plavi | 9 | 0,032703 | – | – | – | – | – | 1,724 |
| Crni | 10 | 0,020811 | – | – | – | – | – | 0,907 |
| Proizvođači na distribuciji | | | 11 | – | – | – | – | – | – | – |

II.

Danom stupanja na snagu ove Odluke prestaju se primjenjivati iznosi tarifnih stavki za distribuciju električne energije određeni Odlukom o iznosu tarifnih stavki za distribuciju električne energije (»Narodne novine«, broj 138/21).

III.

Ova Odluka objavit će se u »Narodnim novinama«, a stupa na snagu 1. siječnja 2025. godine.

Klasa: 391-35/24-01/21
 Urbroj: 371-06-24-12
 Zagreb, 12. prosinca 2024.

Zamjenik
 predsjednika Upravnog vijeća
 mr. sc. Željko Vrban, v. r.
### NN 145/2024 (13.12.2024.), Odluka o prestanku važenja Odluke o mjerama pružatelja platnih usluga u skladu s člankom 25. Uredbe (EU) 2015/847

HRVATSKA NARODNA BANKA

2402

Na temelju članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O PRESTANKU VAŽENJA ODLUKE O MJERAMA PRUŽATELJA PLATNIH USLUGA U SKLADU S ČLANKOM 25. UREDBE (EU) 2015/847

Članak 1.

Danom stupanja na snagu ove Odluke prestaje važiti Odluka o mjerama pružatelja platnih usluga u skladu s člankom 25. Uredbe (EU) 2015/847 (»Narodne novine«, br. 57/2018.).

Članak 2.

Ova Odluka objavit će se u »Narodnim novinama«, a stupa na snagu 30. prosinca 2024. godine.

O.br: 446-091/12-24/BV

Zagreb, 6. prosinca 2024.

Guverner
 Hrvatske narodne banke
 Boris Vujčić, v. r.
### NN 145/2024 (13.12.2024.), Odluka Ustavnog suda Republike Hrvatske broj: SuT-K-57/2024 od 12. prosinca 2024.

Ustavni sud Republike Hrvatske

2399

Na temelju članka 14. stavka 9. u vezi s člankom 5. stavkom 3. Poslovnika Ustavnog suda Republike Hrvatske (»Narodne novine« br. 181/03., 16/06., 30/08., 123/09., 63/10., 121/10., 19/13., 37/14., 83/14. – pročišćeni tekst i 2/15.), donosim

ODLUKU

I.

Ovom odlukom utvrđuje se da je dana 6. prosinca 2024. godine u 24:00 sata zbog isteka mandata prestala dužnost suca Ustavnog suda Republike Hrvatske:

1. Ingrid Antičević Marinović,

2. dr. sc. Snježana Bagić,

3. dr. sc. Branko Brkić,

4. doc. dr. sc. Mario Jelušić,

5. Josip Leko,

6. Davorin Mlakar.

II.

Ova odluka objavit će se u »Narodnim novinama«.

Obrazloženje

Člankom 122. stavkom 1. Ustava Republike Hrvatske (»Narodne novine«, br. 56/90., 135/97., 113/00., 28/01., 55/01., 76/10. i 5/14.) propisano je da mandat suca Ustavnog suda traje osam godina, a produžuje se do stupanja na dužnost novog suca u slučaju da do njegova isteka novi sudac nije izabran ili nije stupio na dužnost, a iznimno najdulje do šest mjeseci.

Ingrid Antičević Marinović, dr. sc. Snježana Bagić, dr. sc. Branko Brkić, doc. dr. sc. Mario Jelušić, Josip Leko i Davorin Mlakar stupili su na dužnost 7. lipnja 2016. Budući da do redovitog isteka njihova osmogodišnjeg mandata nisu bili izabrani novi suci Ustavnog suda, mandat im je na temelju Ustava Republike Hrvatske produžen do izbora odnosno stupanja na dužnost novih sudaca Ustavnog suda.

Hrvatski sabor je na 4. sjednici jedanaestog saziva donio Odluku o izboru deset sudaca Ustavnog suda Republike Hrvatske, klasa: 021-04/24-08/6 od 7. prosinca 2024. (»Narodne novine« broj 141/24.) te su novoizabrani suci Ustavnog suda stupili su na dužnost 7. prosinca 2024.

Stoga je utvrđeno kao u izreci.

Broj: SuT-K-57/2024

Zagreb, 12. prosinca 2024.

Predsjednik
 dr. sc. Miroslav Šeparović, v. r.
### NN 145/2024 (13.12.2024.), Rješenje o razrješenju državne tajnice u Ministarstvu zdravstva

VLADA REPUBLIKE HRVATSKE

2381

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 9. prosinca 2024. donijela

RJEŠENJE

O RAZRJEŠENJU DRŽAVNE TAJNICE U MINISTARSTVU ZDRAVSTVA

Razrješuje se dr. sc. IRENA HRSTIĆ, dr. med., dužnosti državne tajnice u Ministarstvu zdravstva, s danom 6. prosinca 2024., radi odlaska na novu dužnost.

Klasa: 080-02/24-02/26

Urbroj: 50301-15/07-24-1

Zagreb, 9. prosinca 2024.

Predsjednik
 mr. sc. Andrej Plenković, v. r.
### NN 145/2024 (13.12.2024.), Pravilnik o visini troškova za uništavanje proizvoda životinjskog podrijetla koji čine dio osobne prtljage putnika, a namijenjeni su osobnoj potrošnji

Ministarstvo poljoprivrede, šumarstva i ribarstva

2384

Na temelju članka 58. stavka 8. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja (»Narodne novine«, br. 52/21), ministar poljoprivrede, šumarstva i ribarstva donosi

PRAVILNIK

O VISINI TROŠKOVA ZA UNIŠTAVANJE PROIZVODA ŽIVOTINJSKOG PODRIJETLA KOJI ČINE DIO OSOBNE PRTLJAGE PUTNIKA, A NAMIJENJENI SU OSOBNOJ POTROŠNJI

Članak 1.

Ovim se Pravilnikom propisuje visina troškova za uništavanje osobnih pošiljaka koje službenici Carinske uprave i policijski službenici imaju pravo i obvezu identificirati i oduzeti u skladu s člankom 58. stavkom 1. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja, za potrebe provedbe poglavlja V. Uredbe (EU) 2017/625 i navedenoga Zakona.

Članak 2.

Ovaj Pravilnik primjenjuje se na uništavanje nesukladnih proizvoda životinjskog podrijetla nekomercijalne naravi, koji su dio putničke prtljage ili se šalju kao male pošiljke fizičkim osobama ili naručuju na daljinu te isporučuju korisniku prilikom unošenja u Republiku Hrvatsku iz trećih zemalja, a namijenjeni su osobnoj potrošnji.

Članak 3.

Troškovi uništavanja nesukladnih pošiljaka iz članka 2. ovoga Pravilnika iznose 10 € za pošiljku mase do 1 kilogram, a za svaki dodatni kilogram uvećavaju se za 2 €.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: UP/I-133-02/23-01/12
 Urbroj: 525-09/596-24-11
 Zagreb, 25. studenoga 2024.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 145/2024 (13.12.2024.), Odluka o iznosu državnih poticajnih sredstava za stambenu štednju prikupljenu u 2025. godini

VLADA REPUBLIKE HRVATSKE

2380

Na temelju članka 21. stavka 6. Zakona o stambenoj štednji i državnom poticanju stambene štednje (»Narodne novine«, br. 109/97., 117/97. – ispravak, 76/99., 10/01., 92/05., 21/10., 15/13., 139/13., 151/14. i 110/15.), Vlada Republike Hrvatske je na sjednici održanoj 12. prosinca 2024. donijela

ODLUKU

O IZNOSU DRŽAVNIH POTICAJNIH SREDSTAVA ZA STAMBENU ŠTEDNJU PRIKUPLJENU
 U 2025. GODINI

I.

Državna poticajna sredstva za stambenu štednju prikupljenu u 2025. godini iznose 3 %.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/24-04/334
 Urbroj: 50301-05/16-24-6
 Zagreb, 12. prosinca 2024.

Predsjednik
 mr. sc. Andrej Plenković, v. r.
### NN 146/2024 (16.12.2024.), Indeks proizvođačkih cijena industrijskih proizvoda na domaćem tržištu u studenome 2024.

DRŽAVNI ZAVOD ZA STATISTIKU

2420

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U STUDENOME 2024.

Indeks proizvođačkih cijena industrijskih proizvoda na domaćem tržištu u studenome 2024. u odnosu na listopad 2024. iznosi 99,8.

Klasa: 954-01/24-01/01

Urbroj: 555-01-05-03-02-24-24

Zagreb, 9. prosinca 2024.

Glavna ravnateljica
 Lidija Brković, v. r.
### NN 146/2024 (16.12.2024.), Rješenje kojim se Zavod za urologiju Kliničkog bolničkog centra Osijek određuje »Referentnim centrom Ministarstva zdravstva za urolitijazu«

MINISTARSTVO ZDRAVSTVA

2417

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Osijek, sa sjedištem u Osijeku, Ulica Josipa Huttlera 4, OIB: 89819375646 na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Zavod za urologiju Kliničkog bolničkog centra Osijek »Referentnim centrom Ministarstva zdravstva za urolitijazu«.

2. Naziv »Referentni centar Ministarstva zdravstva za urolitijazu« dodjeljuje se na vrijeme od pet godina.

Klasa: UP/I-510-01/23-01/35

Urbroj: 534-07-2-2/4-24-11

Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 146/2024 (16.12.2024.), Rješenje kojim se Klinika za ženske bolesti i porode Kliničkog bolničkog centra Zagreb određuje »Referentnim centrom Ministarstva zdravstva za humanu reprodukciju, ginekološku endokrinologiju i postmenopauzu«

MINISTARSTVO ZDRAVSTVA

2418

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Klinika za ženske bolesti i porode Kliničkog bolničkog centra Zagreb »Referentnim centrom Ministarstva zdravstva za humanu reprodukciju, ginekološku endokrinologiju i postmenopauzu«.

2. Naziv »Referentni centar Ministarstva zdravstva za humanu reprodukciju, ginekološku endokrinologiju i postmenopauzu« dodjeljuje se na vrijeme od pet godina.

Klasa: UP/I-510-01/23-01/48

Urbroj: 534-07-2-2/4-24-8

Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 146/2024 (16.12.2024.), Indeks potrošačkih cijena u studenome 2024.

Državni zavod za statistiku

2419

Državni zavod za statistiku objavljuje

INDEKS

POTROŠAČKIH CIJENA U STUDENOME 2024.

Indeks potrošačkih cijena u studenome 2024. u odnosu na listopad 2024. iznosi 100,4.

Klasa: 956-03/24-01/2
 Urbroj: 555-01-04-06-01-24-22
 Zagreb, 16. prosinca 2024.

Glavna ravnateljica
 Lidija Brković, v. r.
### NN 146/2024 (16.12.2024.), Odluka o visini poreznih stopa godišnjeg poreza na dohodak na području Općine Pokupsko

Općina Pokupsko

2422

Na temelju članka 19. a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) te članka 33. Statuta Općine Pokupsko (»Glasnik Zagrebačke županije« 13/21), Općinsko vijeće na svojoj 19. sjednici održanoj 12. prosinca 2024. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE POKUPSKO

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području općine Pokupsko.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Danom stupanja na snagu ove Odluke prestaje važiti Odluka o visini poreznih stopa godišnjeg poreza na dohodak Općine Pokupsko (»Narodne novine« br. 153/23 te »Glasnik Zagrebačke županije« 62/23).

Članak 4.

Ova Odluka objavit će se u »Narodnim novinama« i »Glasniku Zagrebačke županije«, a stupa na snagu 1. siječnja 2025. godine.

Klasa: 410-01/24-01/02
 Urbroj: 238-22-1-24-1
 Pokupsko, 12. prosinca 2024.

Predsjednik
 Općinskog vijeća
 Stjepan Sučec, v. r.
### NN 146/2024 (16.12.2024.), Odluka o izmjenama i dopunama Odluke o naknadi za razvoj javne odvodnje na području Općine Sukošan

ODVODNJA
 BIBINJE – SUKOŠAN d.o.o.

2423

Na temelju članka 52. i 56. Zakona o financiranju vodnog gospodarstva (»Narodne novine« br. 153/09, 90/11, 56/13, 154/14, 119/15, 120/16, 127/17, 66/19) i članka 23. Zakona o vodnim uslugama (»Narodne novine« br. 66/19) i članka 18. Društvenog ugovora o osnivanju tvrtke »Odvodnja Bibinje – Sukošan« d.o.o. za upravljanje sustavom odvodnje, Skupština »Odvodnja Bibinje – Sukošan« d.o.o. za upravljanje sustavom odvodnje, na svojoj sjednici održanoj 11. studenoga 2024., donosi

ODLUKU

O IZMJENAMA I DOPUNAMA ODLUKE O NAKNADI ZA RAZVOJ JAVNE ODVODNJE NA PODRUČJU OPĆINE SUKOŠAN

I.

U nazivu Odluke o naknadi za razvoj javne odvodnje na području Općine Sukošan (»Narodne novine« broj 43/21; u daljnjem tekstu: Odluka) brišu se riječi »na području Općine Sukošan«.

II.

Točka I. Odluke mijenja se i glasi:

»Ovom se Odlukom, na području Općine Sukošan, za naselje Sukošan, uključujući zaseoke Vrljica i Goleši te na području Općine Bibinje, za naselje Bibinje, uvodi obveza plaćanja naknade za razvoj.«

III.

Točka II. Odluke mijenja se i glasi:

»Naknada za razvoj iznosi 0,52558 EUR/m³ za naselje Sukošan, Općina Sukošan i naselje Bibinje, Općina Bibinje osim zaseoka Vrljica i Goleši u Općini Sukošan za koje naknada za razvoj iznosi 0.0013 EUR/m³.

Obveznici naknade za razvoj korisnici su vodne usluge javne vodoopskrbe.«

IV.

Iza točke II. Odluke dodaje se točka II.a koja glasi:

»Prihodi od naknade za razvoj koriste za izgradnju komunalnih vodnih građevina za odvodnju otpadnih voda Bibinje – Sukošan sukladno Planu gradnje komunalnih vodnih građevina za javnu odvodnju za razdoblje 2024. – 2027.«

V.

U točki III. riječi »komunalno društvo« zamjenjuju se riječima »javni isporučitelj vodnih usluga«.

VI.

Točka IV. mijenja se i glasi:

»Naknada za razvoj prihod je javnog isporučitelja vodnih usluga Odvodnja Bibinje – Sukošan d.o.o.

Odvodnja Bibinje – Sukošan d.o.o. u obvezi je da prikupljenu naknadu za razvoj, uplaćuje na svoj zaseban namjenski račun, s kojeg se izvršavaju plaćanja za namjene iz točke II.a Odluke.

Odvodnji Bibinje – Sukošan d.o.o. zabranjeno je raspolagati na bilo koji način naknadom za razvoj, osim na način određen ovom Odlukom.«

VII.

Ova Odluka stupa na snagu osmoga dana od objave u »Narodnim novinama«.

VIII.

Odvodnja Bibinje – Sukošan d.o.o. u obvezi je dostaviti ovu Odluku Vijeću za vodne usluge u roku od pet dana po njenom stupanju na snagu te je objaviti na svojoj internetskoj stranici.

Sukošan, 11. studenoga 2024.

Skupština Društva
 Općinski načelnik Općine Bibinje
 Šime Sekula, v. r.

Općinski načelnik Općine Sukošan
 Ante Martinac, v. r.
### NN 146/2024 (16.12.2024.), Rješenje kojim se Klinika za urologiju Kliničkog bolničkog centra Sestre milosrdnice određuje »Referentnim centrom Ministarstva zdravstva za tumore prostate«

Ministarstvo zdravstva

2416

Ministarstvo zdravstva, OIB: 88362248492, na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24) te članka 96. stavka 1. Zakona o općem upravnom postupku (»Narodne novine« broj 47 /09 i 110/21 ), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517, na prijedlog Nacionalnog zdravstvenog vijeća sa sjednice održane 2. listopada 2024., donosi

RJEŠENJE

1. Određuje se Klinika za urologiju Kliničkog bolničkog centra Sestre milosrdnice »Referentnim centrom Ministarstva zdravstva za tumore prostate«.

2. Naziv »Referentni centar Ministarstva zdravstva za tumore prostate« dodjeljuje se na vrijeme od pet godina.

Klasa: UP/I-510-01/23-01/26
 Urbroj: 534-07-2-2/4-24-12
 Zagreb, 20. studenoga 2024.

Državna tajnica
 doc. dr. sc. Irena Hrstić, dr. med., v. r.
### NN 148/2024 (18.12.2024.), Pravilnik o dopunama Pravilnika o listi psihijatrijskih ustanova koje ispunjavaju uvjete za smještaj i liječenje djece odvojeno od punoljetnih osoba

Ministarstvo zdravstva

2443

Na temelju članka 10. stavka 3. Zakona o zaštiti osoba s duševnim smetnjama (»Narodne novine«, broj 76/14) ministrica zdravstva donosi

PRAVILNIK

O DOPUNAMA PRAVILNIKA O LISTI PSIHIJATRIJSKIH USTANOVA KOJE ISPUNJAVAJU UVJETE ZA SMJEŠTAJ I LIJEČENJE DJECE ODVOJENO OD PUNOLJETNIH OSOBA

Članak 1.

U Pravilniku o listi psihijatrijskih ustanova koje ispunjavaju uvjete za smještaj i liječenje djece odvojeno od punoljetnih osoba (»Narodne novine«, broj 13/15) u članku 2., u točki 4. iza riječi: »Osijek« točka se zamjenjuje zarezom.

Iza točke 4. dodaju se točke 5. i 6. koje glase:

»5. Neuropsihijatrijska bolnica »Dr. Ivan Barbot« Popovača, Jelengradska 1, Popovača,

6. Klinički bolnički centar Split, Spinčićeva 1, Split.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/24-04/27
 Urbroj: 534-07-1-1/3-24-01
 Zagreb, 9. prosinca 2024.

Ministrica
 doc. dr. sc. Irena Hrstić, dr. med., v. r.
### NN 148/2024 (18.12.2024.), Odluka o imenovanju zamjenica pravobranitelja za osobe s invaliditetom

HRVATSKI SABOR

2434

Na temelju članka 81. Ustava Republike Hrvatske i članka 4. stavka 2. Zakona o pravobranitelju za osobe s invaliditetom (»Narodne novine«, br. 107/07.) Hrvatski sabor na sjednici 13. prosinca 2024. donio je

ODLUKU

O IMENOVANJU ZAMJENICA PRAVOBRANITELJA ZA OSOBE S INVALIDITETOM

I.

Za zamjenice pravobranitelja za osobe s invaliditetom imenuju se:

– ANICA JEŽIĆ

– GORDANA GLIBO.

II.

Ova Odluka stupa na snagu danom donošenja.

Klasa: 021-04/24-07/38

Zagreb, 13. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 148/2024 (18.12.2024.), Odluka o imenovanju članice Vijeća za elektroničke medije

HRVATSKI SABOR

2433

Na temelju članka 81. Ustava Republike Hrvatske i članka 76. stavka 2. Zakona o elektroničkim medijima (»Narodne novine«, br. 111/21. i 114/22.) Hrvatski sabor na sjednici 13. prosinca 2024. donio je

ODLUKU

O IMENOVANJU ČLANICE VIJEĆA ZA ELEKTRONIČKE MEDIJE

Imenuje se JASNA VANIČEK-FILA članicom Vijeća za elektroničke medije.

Klasa: 021-04/24-07/39

Zagreb, 13. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 148/2024 (18.12.2024.), Odluka o razrješenju članice Vijeća za elektroničke medije

HRVATSKI SABOR

2432

Na temelju članka 81. Ustava Republike Hrvatske i članka 76. stavka 2. Zakona o elektroničkim medijima (»Narodne novine«, br. 111/21. i 114/22.) Hrvatski sabor na sjednici 13. prosinca 2024. donio je

ODLUKU

O RAZRJEŠENJU ČLANICE VIJEĆA ZA ELEKTRONIČKE MEDIJE

Razrješuje se KATIJA KUŠEC dužnosti članice Vijeća za elektroničke medije, zbog isteka mandata.

Klasa: 021-04/24-07/39

Zagreb, 13. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.